ਬੇਗਮ ਬਦਰੂੰਨੇਸਾ ਅਹਿਮਦ

ਬੇਗਮ ਬਦਰੂੰਨੇਸਾ ਅਹਿਮਦ (1903-20 ਅਪ੍ਰੈਲ 1980) ਇੱਕ ਬੰਗਲਾਦੇਸ਼ ਦੀ ਸਮਾਜਿਕ ਕਾਰਕੁਨ ਸੀ।

 ਜੀਵਨੀ 

 ਮੁੱਢਲਾ ਜੀਵਨ ਅਤੇ ਸਿੱਖਿਆ 
ਅਹਿਮਦ ਦਾ ਜਨਮ 1903 ਵਿੱਚ ਤਤਕਾਲੀ ਬ੍ਰਿਟਿਸ਼ ਭਾਰਤ ਦੇ ਮਾਨਿਕਗੰਜ ਜ਼ਿਲ੍ਹੇ ਦੇ ਸਿੰਗੈਰ ਵਿੱਚ ਪਰਿਲ ਜ਼ਮੀਦਾਰ ਪਰਿਵਾਰ ਵਿੱਚ ਹੋਇਆ ਸੀ। ਉਸ ਨੇ ਕੋਲਕਾਤਾ ਦੇ ਕਾਰੋਬਾਰੀ ਮੋਸਲੇਹੁਦੀਨ ਅਹਿਮਦ ਨਾਲ ਵਿਆਹ ਕੀਤਾ। ਉਹ ਆਪਣੇ ਵਿਆਹ ਤੋਂ ਬਾਅਦ ਕੋਲਕਾਤਾ ਚਲੀ ਗਈ ਜਿੱਥੇ ਉਸਨੇ ਮਹਿਲਾ ਸਿੱਖਿਆ ਨੂੰ ਉਤਸ਼ਾਹਤ ਕਰਨ ਲਈ ਕੰਮ ਕੀਤਾ।

 ਕੈਰੀਅਰ 
1930 ਵਿੱਚ, ਅਹਿਮਦ ਅਬਦੁੱਲਾ ਸੁਹਰਾਵਰਦੀ ਗਰਲਜ਼ ਸਕੂਲ ਦੀ ਪ੍ਰਬੰਧਕ ਕਮੇਟੀ ਵਿੱਚ ਸ਼ਾਮਲ ਹੋ ਗਏ। ਉਸ ਨੇ ਡਾਇਰੈਕਟ ਐਕਸ਼ਨ ਡੇਅ 'ਤੇ ਕੋਲਕਾਤਾ 1946 ਦੇ ਦੰਗਿਆਂ ਦੌਰਾਨ ਕੋਲਕਾਤਾ ਦੀ ਮਿਰਜ਼ਾਪੁਰ ਗਲੀ ਵਿੱਚ ਧਾਰਮਿਕ ਦੰਗਿਾਂ ਨੂੰ ਰੋਕਣ ਲਈ ਕੰਮ ਕੀਤਾ। ਉਹ ਭਾਰਤ ਦੀ ਵੰਡ ਤੋਂ ਬਾਅਦ ਸੰਨ 1951 ਵਿੱਚ ਗੰਡਾਰੀਆ, ਢਾਕਾ, ਪੂਰਬੀ ਪਾਕਿਸਤਾਨ ਚਲੀ ਗਈ। ਉਸ ਨੇ ਗੰਡਰੀਆ ਪ੍ਰਾਇਮਰੀ ਸਕੂਲ ਦੀ ਸਥਾਪਨਾ ਕੀਤੀ ਅਤੇ ਉਹ ਬੁਲਬੁਲ ਅਕੈਡਮੀ ਆਫ਼ ਫਾਈਨ ਆਰਟਸ ਦੀ ਸੰਸਥਾਪਕ ਮੈਂਬਰ ਸੀ। ਉਹ ਆਲ ਪਾਕਿਸਤਾਨ ਵੁਮੈਨ ਐਸੋਸੀਏਸ਼ਨ ਦੀ ਮੈਂਬਰ ਸੀ। 1960 ਵਿੱਚ, ਅਹਿਮਦ ਨੇ ਮੁਸਲਿਮ ਗਰਲਜ਼ ਹਾਈ ਸਕੂਲ ਵਿੱਚ ਆਪਣੇ ਅਧਿਆਪਨ ਕੈਰੀਅਰ ਦੀ ਸ਼ੁਰੂਆਤ ਕੀਤੀ।

 ਮੌਤ ਅਤੇ ਵਿਰਾਸਤ 
ਅਹਿਮਦ ਦੀ ਮੌਤ 20 ਅਪ੍ਰੈਲ 1980 ਨੂੰ ਢਾਕਾ ਵਿੱਚ ਹੋਈ ਅਤੇ ਉਸਨੂੰ ਅਜ਼ੀਮਪੁਰ ਕਬਰਸਤਾਨ ਵਿੱਚ ਦਫ਼ਨਾਇਆ ਗਿਆ। ਉਸ ਨੂੰ ਤਮਘਾ-ਏ-ਪਾਕਿਸਤਾਨ ਨਾਲ ਸਨਮਾਨਿਤ ਕੀਤਾ ਗਿਆ ਸੀ, ਜਿਸ ਨੂੰ ਉਸ ਨੇ ਪੂਰਬੀ ਪਾਕਿਸਤਾਨ ਵਿੱਚ 1969 ਦੇ ਵਿਦਰੋਹ ਦੌਰਾਨ ਛੱਡ ਦਿੱਤਾ ਸੀ। ਉਸ ਦੀ ਭਤੀਜੀ, ਅਸ਼ਰਫੀ ਖਾਨਮ, ਬੰਗਾਲ ਵਿੱਚ ਰਿਕਾਰਡ ਕੀਤੀ ਜਾਣ ਵਾਲੀ ਪਹਿਲੀ ਮਹਿਲਾ ਮੁਸਲਿਮ ਸੰਗੀਤਕਾਰ ਸੀ।

 ਹਵਾਲੇ 

ਸ਼੍ਰੇਣੀ:ਮੌਤ 1980
ਸ਼੍ਰੇਣੀ:ਜਨਮ 1903